cyanic-selkie/wikianc huggingface dataset:
Մոնտեֆրիոյի ամրոց
Նկարագրություն
Ամրոցը ձևավորված է երկու պարսպապատ մասնաբաժնով` ստորին և ավելի լայն, որտեղ քաղաքացիական բնակչությունը կենտրոնացել է 1486 թվականի իսպանական նվաճման ժամանակ։ Այնտեղ դեռևս կան տներ և ջրամբարներ, որոնք փորվել են ժայռի մեջ։ Ունի վեց աշտարակներ, բոլորն էլ խոշոր են և կիսաշրջանաձև։ Նրանցից երեքը գտնվում են հարավարևելյան կողմում, երկուսը` հարավային կողմում, իսկ վերջինը` հարավարևմտյան կողմում։ Վերջին կորպուսը նվաճումից հետո շատ է փոխվել։ Այնտեղ է գտնվել կառավարչի տունը և եկեղեցին։ Կան պատեր, որոնք վերագրվում են քրիստոնեական շրջանին : Փորված երկու անցումներից մեծը եկեղեցու կողքին է, մյուսը` շատ ավելի փոքրը, ժայռի վրա, որը, թերևս, եղել է ապաստարան։ Դրանք երկուսն էլ ծածկված են եղել աղյուսով։ Կան նաև չիրականացված շինարարության մնացորդներ։
Պատմություն
Առաջին հիշատակության համաձայն` ամրոցը մնում է Իբն ալ-Խաթիբի ժամանակներից` 14-րդ դարից։ Գրավումից հետո Ֆերնանդես դե Կորդոբան պատվիրել է կառուցել եկեղեցի, դատարկել է տվել ստորին մասնաբաժնով։
Բերյոզկինո (գյուղ, Գլինկովսկի շրջան)
Բնակչությունը 2007 թվականին գրանցված տվյալներով կազմում էր 155 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գլինկովսկի շրջանի բնակավայրեր
Շևչենկովսկի գյուղական խորհուրդ (այլ կիրառումներ)
Շևչենկովսկի գյուղական խորհուրդ, կարող է վերաբերել՝
Սենտ Ուեստ (կանտոն)
Սենտ Ուեստ (Saintes-Ouest), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Սենտ օկրուգի մեջ։ Համաձայն 2006 թվականի մարդահամարի կանտոնի բնակչությունը 17251 մարդ էր։ Կանտոնի համարը 1735 է։ Կանտոնում կա 9 կոմունա։
Արտաքին հղումներ
Կատեգորիա:Ֆրանսիայի կանտոններ
Շիշտևաց
Շիշտևաց (նաև՝ Շիշտավեց, Շիշտևեց; Shishtaveci; Шиштевац / Šištevac), գյուղ հյուսիսարևելյան Ալբանիայում։ Ընդգրկված է Կուկասի գավառի Շիշտևաց համայնքի կազմում։ Տեղակայված է Գորա պատմական նահանգի՝ Ալբանիային պատկանող տարածքում, որի բնակչության հիմնական մասը կազմում են հարավսլավոնական էթնիկական խմբերի մուսալմանացված ներկայացուցիչները՝ գորացիները։ Վերջիններս Շիշտևացից բացի բնակվում են նաև Բորյեում, Պակիշայում, Կոշարիշտեում, Ցերնոլևոյում, Օրգոստայում, Օրեշեկում և Զապոդում ։
Շիշտևաց գյուղը տեղակայված է Ալբանիայի ու Կոսովոյի սահմանից դեպի արևմուտք՝ մեկ կիլոմետրից էլ պակաս հեռավորության վրա։
Պատմություն
Բալկանյան երկրորդ պատերազմից հետո՝ 1913 թվականին, Գորայի մի մասը, այդ թվում՝ Շիշտևաց բնակավայրը, հանձնվեց Ալբանիային։ 1916 թվականին դեպի Մակեդոնիա ու Պոմորավյե կատարած գիտարշավի ժամանակ Շիշտևաց է այցելել բուլղարացի լեզվաբան Ստեֆան Մլադենովը, ում հաշվարկներով այդ ժամանակ գյուղում կար շուրջ 200 տուն ։
Ալբանիայում բուլղարական եկեղեցական դպրոցների գլխավոր համակարգող-կազմակերպիչ Սրեբրեն Պոպետրովի՝ 1930 թվականին կազմված զեկույցի համաձայն՝ Շիշտևաց գյուղում կար շուրջ 200 տուն ։
Ծանոթագրություններ
Կատեգորիա:Ալբանիայի բնակավայրեր
Աստերոիդների ցանկ (131901-132000)
Աստերոիդների ցանկ (131801-131900) * Աստերոիդների ցանկ * Աստերոիդների ցանկ (132001-132100)
|}
Վլադիմիր Տուշինսկի
Վլադիմիր Տուշինսկի (Влади́мир Ту́шинский, ), ռուս սերիական մարդասպան, բռնաբար և պեդոֆիլ։ 2010 թվականի սեպտեմբերից մինչև 2014 թվականի փետրվար ամիսը Կամչատկայի երկրամասում սպանել է 11-22 տարեկան հինգ աղջիկների և կանանց։ Զանգվածային լրատվամիջոցներում ստացել է «Կամչատկայի Չիկատիլո» մականունը ։
Սերիական մարդասպանին կարողացել են ձերբակալել միայն 2014 թվականի փետրվարի 17-ին։ Նրանք մեղադրանքներ են առաջադրվել սպանության, ինչպես նաև անչափահաս խորթ աղջկան բռնաբարելու համար։ 2016 թվականի փետրվարի 19-ին Կամչատկայի երկրամասի դատարանը Տուշինսկուն դատապարտել է ցմահ ազատազրկման, իսկ Ռուսաստանի Դաշնության բարձրագույն դատարանը որոշումը թողել անփոփոխ։ 2016 թվականի օգոստոսի 5-ին Վոլոգդա քաղաքի «Օգնեննի օստրով» գաղութ տեղափոխման ճանապարհին, Տուշինսկին մահացել է։
Կենսագրություն
Տուշինսկին ծնվել է 1976 թվականի սեպտեմբերի 14-ին ։
1997 թվականին դատապարտվել է գողության և ծեծի համար։ Որոշ ԶԼՄ-ների տվյալներով՝ բանտում ստացել է «Ճաղատ» մականունը ։ Բանտից դուրս գալուց հետո՝ ամուսնացել է։ Կնոջ և նրա առաջին ամուսնությունից ծնված աղջկա հետ միասին տեղափոխվել է Կամչատկայի երկրամասի Ելիզովսկի շրջանի Պիոներսկի գյուղ։ Շուտով ընտանիքում ծնվել է նաև տղա երեխա։ 2009 թվականի աշնանը աշխատանքի է անցել Կամչատկայի Պետրոպավլովսկ քաղաքի «Մոխովայա» միկրոշրջանի «Կամչատսկէներգո» ԲԲԸ N 3 կաթսայատանը որպես վառելիքի մատակարարման մեքենավար ։
Հետաքննության տվյալներով՝ 2005 թվականին Տուշինսկին բռնաբարել է իր 11 տարեկան խորթ աղջկան՝ Յուլիային, իսկ այնուհետ չորս տարի շարունակ ստիպել կենակցել իրեն։ Աղջիկը երկար ժամանակ համարձակություն չի ունեցել այդ մասին պատմել ուրիշներին։ 2009 թվականին, երբ լրացել է խորթ աղջկա 19 տարին, նա տեղափոխվել է մայրցամաք, որտեղ բնակվում էին մոր ծնողները ։
Սպանություններ
Խորթ աղջկա հեռանալուց հետո, ինչպես ենթադրում են հետաքննիչները, իր «պաթոլոգիական սեռական ցանկությունների» բավարարման անհնարինությունից ելնելով, Տուշինսկին սկսել է ատել մյուս կանանց ։ Տղամարդը իր Toyota Hilux Surf մեքենայով սկսել է շրջել Կամչատկայի Պետրոպավլովսկում և նրա հարակից բնաակավայրերում՝ փորձելով փնտրել միայնակ աղջիկների, որոնք նման կլինեին իր խորթ աղջկան։ Տուշինսկին նրանց առաջարկել է մեքենայով ուղեկցել, որից հետո խեղդամահ է արել և դանակի օգնությամբ սպանել ։
Տուշինսկու առաջին զոհը դարձել է 22-ամյա Ուլյանա Նիկիֆորովան, որն աշխատում էր Կամչատկայի Պետրոպավլովսկի առևտրի կենտրոններից մեկում։ Սպանությունը տեղի է ունեցել 2010 թվականի սեպտեմբերի 12-ին։ Դանակ կիրառած հանցագործը բազմաթիվ հարվածներ է հասցրել աղջկա դեմքին, մարմնին և գլխին։ Մարմինը հայտնաբերվել է մայրուղուն հարակից բարձր խոտերի մեջ, որն իրար էր կապում Կամչատկայի Պետրոպավլովսկը և Ելիզովոն ։
Հաջորդ սպանությունը Տուշինսկին իրականացրել է մեկ ամիս անց։ Հոկտեմբերի 10-ի երեկոյան 15-ամյա Նատալյա Մոիսեևան, սպասելով ավտոբուսին, կանգնած է եղել կանգառում, որտեղ էլ նրան տեսել է հանցագործը։ Անհետացումից ոչ շատ առաջ աղջիկն զանգահարել է ծնողներին և ասել, որի կարողանում հասնել տուն, քանի որ ավտոբուս չկա։ 20 րոպե անց աղջկա հեռախոսն անհասանելի է եղել։ Աղջկա մնացորդները երկու տարի անց հայտնաբերվել են մի կնոջ կողմից, որը մեկնել էր «Մոխովայա» միկրոշրջան սունկ հավաքելու ։
2011 թվականի հունվարի 9-ին Տուշինսկին սպանել է 16-ամյա Քրիստինա Օռլովային։ Որոնողական գործողությունը կրկին արդյունք չի տվել, քանի որ, ինչպես Բեսպրոզվաննայայի պարագայում, հանցագործը թաքցրել էր մարմնի թաղման վայրը   ։
Վերջին սպանությունը Տուշինսկին իրականացրել է 2014 թվականի փետրվարի 16-ին Կամչատկայի Պետրոպավլովսկում։ Հանցագործը 20-ամյա Իրինա Խոդոսին առաջարկել է մեքենայով ուղեկցել, սակայն ստացել է մերժում․ «Ես ուղղակի կանգնեցի և ընկերաբար առաջարկեցի ուղեկցել նրան, իսկ նա սկսել է կոպիտ խոսել։ Վերցրել է հեռախոսը, սկսել ինչ-որ համար հավաքել և սպառնալ, որ կկանչի ոստիկանություն։ Ես վախեցա, նստեցի մեքենան, սակայն մտածեցի, որ նա ինձ կարող էր մեղադրել նաև ոտնձգությունների մեջ», — ավելի ուշ պատմել է հանցագործը ։ Տղամարդն աղջկան հասցրել է դանակի ավելի քան 20 հարվածներ և մարմինը թողել «Ստեպնայա» կանգառում, որտեղ և հայտնաբերվել է նրա դին ։
Ձերբակալություն
Իրինա Խոդոսի սպանությունից հետո հետաքննիչները, ԶԼՄ-ների միջոցով, օգնության են դիմել տեղացի բնակիչներին՝ հուսալով, որ նրանց մեջ կարող են լինել սպանության ականատեսներ։ Որոշ ժամանակ անց ՆԳՆ երկրամասի վարչություն է եկել մի տղամարդ, որն իր ավտոմեքենայով անցնում էր այն կանգառի մոտով, երբ, ըստ հետաքննիչների վարկածի, իրականացվել է սպանությունը։ Տեսագրանցման սարքավորման տեսախցիկը ֆիքսել է սպանության մոտ կայանած Toyota Hilux Surf մեքենան։ Տեսագրության մեջ չեն երևում մեքենայի համարները, սակայն կադրում հայտնվել է մեքենայի հետին մասում փակցված «PICK UP» գրությունը։ Իրավապահ մարմինների աշխատակիցները պարզել են, որ այդ ավտոմեքենան պատկանում է Տուշինսկուն։ Փետրվարի 17-ի գիշերը տղամարդուն ձերբակալել են ։
Տուշինսկու մեքենայի սրահում հայտնաբերվել են կացին, էլեկտրոշոկեր, պնևմատիկ զենք, ինչպես նաև կանացի զուգագուլպաներ և արհեստական հեշտոց։ Ուշադիր զննելով ավտոմեքենան՝ փորձագետները մեքենայի ներսում հայտնաբերել են Իրինա Խոդոսի արյան հետքերը և մազերը։ Հանցանշանների ճնշման ներքո հանցագործն սկսել է տալ խոստովանական ցուցմունքներ։ Նա ոչ միայն խոստովանել է Խոդոսի սպանության իրագործումը, այլև պատմել մյուս սպանությունների մասին։ Տուշինսկին ցույց է տվել Օլգա Բեսպրոզվաննայայի և Քրիստինա Օռլովայի թաղման վայրերը ։ Խուզարկման արդյունքում մարդասպանի բնակարանի համակարգչի մեջ հայտնաբերվել են տեսագրություններ, որտեղ երևում է, որ Տուշինսկին սեռական ոտնձգություններ է իրականացնում իր անչափահաս խորթ աղջկա նկատմամբ  ։
Շուտով դատարանի որոշմամբ Տուշինսկին կալանավորվել է՝ այդպիսով բավարարելով հետաքննության միջնորդությունը։ Նրա նկատմամբ ՌԴ ՔՕ 132-րդ հոդվածի 3-րդ կետի գ մասով, 132-րդ հոդվածի 2-րդ մասի ե մասով («սեռական բնույթի ոտնձգություններ») հարուցվել է քրեական գործ, 131-րդ հոդվածի 3-րդ մասի գ կետով, 131-րդ հոդվածի 2-րդ մասի դ կետով («բռնաբարություն») և 105-րդ հոդվածի 2-րդ մասի ա և գ կետերով հարուցվել է քրեական գործ ։
Դատավարություն
2015 թվականի սեպտեմբերի սկզբին Տուշինսկու գործը, մեղադրական եզրակացության հետ միասին, փոխանցվել է երկրամասի դատարան։ Ավելի վաղ, փորձագետներն իրականացրել են ավելի քան 60 փորձաքննություններ, այդ թվում նաև դատահոգեախտաբանական ընդհանուր վերլուծություն, որը տղամարդու մոտ հայտնաբերել է սեռական նախընտրությունների խանգարումներ՝ պեդոֆլիա, զուգահեռ ճանաչվելով մեղսունակ։ Ընդ որում, հետաքննիչներին չի հաջողվել հայտնաբերել ապացույցներ, որ զոհերը ենթարկվել են սեռական բռնությունների ։ Բուն դատական գործընթացն սկսվել է 2015 թվականի հոկտեմբերի 7-ին, Կամչատկայի երկրամասի դատարանում ։
Դատական փորձաքննության ժամանակ դիտարկվել են քրեական գործի ավելի քան 70 հատորներ ։ 2016 թվականի հունվարի 27-ին սկսվել են դատական լսումները։ Պետական մեղադրողը դատարանին խնդրել է մեղադրյալի նկատմամբ կիրառել ամենախիստ պատժաչափը՝ ցմահ ազատազրկում։ Գործով տուժածները, որոնք նույնպես հանդես են եկել լսումների ժամանակ, պաշտպանել են մեղադրողի պահանջը ։ Տուշինսկու պաշտպանն իր կողմից խնդրել է նշանակել ավելի մեղմ պատիժ ։
Դատական լսումների ավարտից հետո դատարանը որոշել է մեղադրյալի վերջին խոսքը լսել փետրվարի 9-ին, սակայն նշանակված օրը Տուշինսկին պատրաստ չի եղել, որի պատճառով դատական նիստը տեղափոխվել և կայացել է փետրվարի 11-ին ։ Իր վերջին խոսքում տղամարդն ընդունել է իր մեղքը բոլոր կետերով։ Միևնույն ժամանակ նա դատարանի ուշադրությունը հրավիրել է նյութերում առկա հակասությունների վրա, որոնք առկա էին տուժածների, վկաների ցուցմունքներում։ Նա նշել է, որ դատարանը բաց է թողել որոշ ապացույցներ ։ Տուշինսկին ներողություն է խնդրել նաև բոլոր տուժածներից և հայտարարել, որ «կընդունի ցանկացած արդար դատավճիռ» ։
2016 թվականի փետրվարի 19-ին տեղի է ունեցել գործով վերջին դատական նիստը։ Տուշինսկին մեղադրական բոլոր կետերով ճանաչվել է մեղավոր և դատապարտվել ցմահ ազատազրկման՝ պատիժը կրելով հատուկ ռեժիմով մեկուսարանում։ Բացի այդ, դատարանը բավարարել է նաև զոհերի հարազատների քաղաքացիական հայցերը, որոնց ընդհանուր ծավալը կազմում էր շուրջ 12 միլիոն ռուբլի։ Բացի այդ, դատարանը Տուշինսկուն պարտավորեցրել է 500 000 ռուբլի վճարել խորթ աղջկան ։ Դատավճիռն ընթերցել է Կամչատկայի երկրամասի դատավոր Դմիտրի Ուրբանը  ։
Տուշինսկու փաստաբանները վիճարկել են դատավճիռը։ 2016 թվականի հուլիսին Ռուսաստանի Դաշնության Բարձրագույն դատարանը քննել է մեղադրյալի և գործով երեք տուժածների տեսագրությունը և, արդյունքում, դատավճիռը թողել անփոփոխ ։
Մահ
Դատավճիռն ուժի մեջ մտնելուց հետո՝ Տուշինսկին ուղարկվել է «Օգնեննի օստրով» հատուկ ռեժիմով գաղութ։ Կամչատկայից նրան տեղափոխել են Խաբարովսկ քաղաքի մեկուսարան, որտեղ նրան տեղավորել են հատուկ հսկողությամբ մեկուսարան, որը, շուրջօրյա տեսահսկվում էր ։
2016 թվականի օգոստոսի 5-ին Տուշինսկին մահացել է ։ Համաձայն պաշտոնական տեղեկատվության՝ մահվան պատճառ հանդիսացել է «առանց բռնի մահվան սրտի հանկարծակի կանգը»։ Համաձայն Ռուսաստանի Խաբարովսկի երկրամասի պատժի կատարման դաշնային ծառայության՝ ժամը 17։05-ին կրտսեր տեսուչից ստացվել է տեղեկատվություն այն մասին, որ հանցագործն իրեն վատ է զգում։ Նրան հետազոտած բուժծառայողը շտապ օգնության բրիգադ է կանչել։ 18։58-ին բանտարկյալին տեղափոխել են Խաբարովսկի N 2 երկրամասային կլինիկական հիվանդանոցի վերակենդանացման բաժանմունք։ Ժամը 20։05-ին վերակենդանացման բժիշկ-անեսթեզիոլոգը գրանցել է Տուշինսկու մահը ։
Արտաքին հղումներ
Կատեգորիա:Սերիական մարդասպաններ
Խասմին
Խասմին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կրասնի Բոր (քաղաքատիպ ավան, Տոսնենսկի շրջան)
Կրասնի Բոր (Красный Бор), քաղաքատիպ ավան Ռուսաստանի Լենինգրադի մարզի Տոսնենսկի շրջանի կազմում։
Բնակչությունը 2010 թվականին գրանցված տվյալներով կազմում էր 5034 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Լենինգրադի մարզի Տոսնենսկի շրջանի բնակավայրեր
Շեփոր (այլ կիրառումներ)
Շեփոր, կարող է վերաբերել՝
Շըխլի (այլ կիրառումներ)
Շըխլի, կարող է վերաբերել՝
Դանի Կույատե
Դանի Կույատե (Dani Kouyaté, ), կինոռեժիսոր Բուրկինա Ֆասոյից , որը, BBC-ի բնորոշմամբ, «ֆիլմարտադրության բնագավառում առավել նշանակալի երկիրն է Աֆրիկայում» ։
Կենսագրություն
Դանին ծնվել է 1961 թվականին, Բուկինա Ֆասոյի Բոբո Դիուլասո քաղաքում , բուկինաֆասոցի առաջին դերասաններից մեկը համարվող Սոտիգի Կույատեի ընտանիքում։ Սովորել է հայրենի երկրի մայրաքաղաք Ոագադուգուի կինեմատոգրաֆիական կրթության աֆրիկյան ինստիտուտում (Institute Africain d'Education Cinématographique), այնուհետև ուսումնառությունը շարունակել Ֆրանսիայում, Սորբոնի համալսարանում ստացել մշակութային ու հասարակական մարքեթինգի մագիստրոսի աստիճան, փարիզյան մեկ այլ համալսարանում՝ Université de Vincennes à Saint-Denis-ում՝ կինոմասնագետի որակավորում։
Նրա ռեժիսորական առաջին աշխատանքը Bilakoro կարճամետրաժ ֆիլմն էր, որը նկարահանել է 1989 թվականին։ 1995 թվականին թողարկել է իր առաջին լիամետրաժ գեղարվեստական կինոնկարը՝ ''Keïta! l'Héritage du griot-ն ։ Դանի Կույատեի լավագույն ստեղծագործություններից է համարվում 2017 թվականին նկարահանած Medan vi lever'' լիամետրաժ գեղարվեստական կինոնկարը, որն արժանացել է աֆրիկյան կինոակադեմիայի մրցանակների  ։
1992 թվականին Դանի Կույատեն, համագործակցելով Սեկու Տրաորեի և Իսա Տրաորե դը Բրահիմայի հետ, հիմնադրել է կինոարտադրության Sahelis Productions ընկերությունը ։
Արտաքին հղումներ
Կատեգորիա:Աֆրիկացի կինոռեժիսորներ
Շիդա (այլ կիրառումներ)
Շիդա, կարող է վերաբերել՝
Քլիֆ Բարքեր
Քլիֆորդ «Քլիֆ» Յուջին Բարքեր (Clifford "Cliff" Eugene Barker, հունվարի 15, 1921 – մարտի 17, 1998), ամերիկացի բասկետբոլիստ, պաշտպան, Օլիմպիական խաղերի չեմպիոն (1948 թ.)։ Մասնագիտական ողջ կարիերան (1949–1952 թթ.) անցկացրել է Բասկետբոլի ազգային ասոցիացիայի (NBA) «Ինդիանապոլիս Օլիմպիանս»։ Համալսարանային առաջնությունում ներկայացրել է Կենտուկիի համալսարանը՝ 1948 և 1949 թվականներին ճանաչվելով NCAA չեմպիոն։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:Ամերիկացի օլիմպիական չեմպիոններ Կատեգորիա:1921 ծնունդներ Կատեգորիա:1998 մահեր Կատեգորիա:Ամերիկացի բասկետբոլային մարզիչներ Կատեգորիա:Հունվարի 15 ծնունդներ Կատեգորիա:Մարտի 17 մահեր Կատեգորիա:Բասկետբոլիստներ Կատեգորիա:NBA մարզիչներ Կատեգորիա:ԲԱԱ-ի բասկետբոլիստներ
Պատարա Թամակոնի
Պատարա Թամակոնի (პატარა თამაკონი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 143 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մարտվիլի շրջան‎‎‎
Շիկահող (այլ կիրառումներ)
Շիկահող, կարող է վերաբերել՝
Գուջարաթցիներ
Գուջարաթցիներ (գուջարաթի՝ ગુજરાતી લોકો Gujǎrātī loko) — հնդարիական ժողովուրդ Հնդկաստանի տարածքում։ 1992 թ. մարդահամարի տվյալներով ընդհանուր թվաքանակը կազմում է 47 մլն մարդ, 2007 թ.-ի դրությամբ՝ 60 մլն, որոնց հիմնական մասը (46 մլն.) կազմում է Գուջարաթ նահանգի բնակչությունը։ 1 միլիոնից ավել մարդ ապրում է Պակիստանում. Գուջարաթցիները Հնդկաստանում տնտեսապես և մշակութապես առավել զարգացած ժողովուրդներից են։ Ծագումով գուջարաթցի են բազմաթիվ անվանի գործարարներ, արդյունաբերողներ, ինչպես նաև Հնդկաստանի անկախության համար մղված պայքարի նշանավոր մարտիկներ, այդ թվում՝ Մահաթմա Գանդին, Մուհամմեդ Ալի Ջիննան    ...
Արտաքին հղումներ
Կատեգորիա:Հնդկաստանի ազգեր
Ռոսկոշևկա (ավան, Տեպլիկի շրջան)
Ռոսկոշևկա (Розкошівка), ավան Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Ռոսկոշևկա ավանում բնակվում էր 75 մարդ։ Բնակավայրը զբաղեցնում է 0,012 կմ² տարածք։ Բնակչության խտությունը կազմում էր 6250 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տեպլիկի շրջանի բնակավայրեր Կատեգորիա:Ուկրաինայի ավաններ
Գրիգորովկա (գյուղ, Բարվենկովոյի շրջան)
Գրիգորովկա (Григорівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Գրիգորովկա գյուղում բնակվում էր 573 մարդ։ Բնակավայրը զբաղեցնում է 1,37 կմ²։
Արտաքին հղումներ
Կատեգորիա:Ուկրաինայի Խարկովի մարզի Բարվենկովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1923 թվականին հիմնադրված բնակավայրեր
Քթիշ (բերդ)
Քթիշ (նաև՝ Գթիշ, Գտիչ, Դողբերդ, Դողս, Կազիշ, Կբիշ, Տող, Գտչաբերդ), բերդ (ամրոց, բերդավան) Մեծ Հայքի Արցախ աշխարհի Մյուս Հաբանդ գավառում, Քթիշ լեռան վրա։ Բերդի ավերակները գտնվում են Արցախի Հանրապետության Հադրութի շրջանի Տող գյուղի հյուսիսային կողմում, անտառապատ Տող (Քթիշ) լեռան վրա։ Այստեղ է գտնվում նաև Գտիչ վանքը (Քթիշ) ։
Հիշատակություն
Արաբ մատենագիր իբն Մասկավան հիշատակում է Կբիշ անվանումով, իսկ Տաբարին՝ Կազիշ։ Արաբ պատմիչների և Թովմա Արծրունու (9-10 դարեր) վկայությամբ՝ 853 թվականին արաբական բանակի հրամանատար Բուղա Շարաբին Քթիշ բերդը գրավելու համար ձեռնարկել է 28 հարձակում, սակայն բոլորն էլ ապարդյուն։ Այդ մարտերում՝ հայերը Եսայի Աբու-Մուսեի հրամանատարությամբ հաղթում են արաբներին։ Դրանից հետո Բուղան խաբեությամբ գրավել է բերդը և գերել Աշոտ Մսակերի որդի Սմբատ Խոստովանողին և Խաչենի տեր Ատրներսեհ Սյունուն ։
10-րդ դարում Քթիշի բերդի վրա մեծ բանակով հարձակվել է արաբ Ավշին ոստիկանը, սակայն պարտվելով հետ է քաշվել Փայտակարան ։
Հետագայում Քթիշը եղել է Դիզակի մելիքության գլխավոր բերդը և կոչվել Տող (Դող) ։
Կառուցվածք
Բերդի արևելյան կողմում կիսաանապատներ են, իսկ մյուս կողմերում՝ քարաժայռեր։ Քթիշ լեռան գագաթին եղել է 140 բնակարան և շրջապարիսպ։ Ներկայումս պահպանվել է շենքերի պատերի և պարիսպների մնացորդներ ։
Ծանոթագրություններ
Կատեգորիա:Բերդեր այբբենական կարգով Կատեգորիա:Հայկական բերդեր Կատեգորիա:Արցախի ամրոցներ Կատեգորիա:Հադրութի շրջան
Սոժոն (կանտոն)
Սոժոն (Saujon), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Սենտ օկրուգի մեջ։ Համաձայն 2006 թվականի մարդահամարի կանտոնի բնակչությունը 17289 մարդ էր։ Կանտոնի համարը 1736 է։ Կանտոնում կա 13 կոմունա։
Արտաքին հղումներ
Կատեգորիա:Ֆրանսիայի կանտոններ
Շիլդա (այլ կիրառումներ)
Շիլդա, կարող է վերաբերել՝
Խարաբարտ
Խարաբարտ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ունախա
Ունախա (Унаха), գետ Ռուսաստանի Ամուրի մարզում։ Գետի երկարությունը 287 կմ է։ Ջրահավաք ավազանի մակերեսը 5340 կմ²։ Հանդիսանում է Բրինտի առաջին վտակը։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Ամուրի ավազանային շրջանին, գետի ջրատնտեսային տեղամասը Ամուր գետն է, գետի ենթաավազանը Զիա։
Մաքսավորի միջազգային օր
Պատմություն և տոնակատարություն
Պատահական չէ, որ «Մաքսավորի միջազգային օրը» նշվում է հենց հունվարի 26-ին։ Հենց այդ օրը՝ 1953 թվականի հունվարի 26-ին, Բելգիայի մայրաքաղաք Բրյուսելում իր աշխատանքն է սկսել մաքսային համագործակցության խորհրդի առաջին նստաշրջանը ։ Ըստ էության` այդ օրը կարելի է համարել «Համաշխարհային մաքսային կազմակերպության» ծննդյան օր։ Այդ ժամանակ կազմակերպությունում ընդգրկված էր 17 երկիր, այժմ անդամների քանակն աճել է ավելի քան տասը անգամ։
Ամեն տարի` «Մաքսայինի միջազգային օրը», Ռուսաստանի Դաշնության դաշնային մաքսային ծառայությունում (Ռուսաստանի ԴՄԾ) ամփոփում են տարվա արդյունքները, մաքսավորներին շնորհում պարգևներ, պատվոգրեր, շնորհակալագրեր և դրամական հոնորարներ։
Բացի «Մաքսավորի միջազգային օրվանից» ռուսներն ունեն նաև այլ ազգային մասնագիտական տոն` «Ռուսաստանի Դաշնության մաքսավորի օր», որը նշվում է ամեն տարվա հոկտեմբերի 25-ին (տոնը նվիրված է 1653 թվականի «Միասնական մաքսային կանոնադրության» ի հայտ գալուն)։
Ծանոթագրություններ
Կատեգորիա:Մաքսային իրավունք Կատեգորիա:Հունվարի 26 Կատեգորիա:Միջազգային օրեր
Յուրայինը (ֆիլմ, 1999)
«Յուրայինը» (The Insider), ռեժիսոր Մայքլ Մանի ֆիլմը, հիմնված է իրական դեպքերի վրա։
«Յուրայինը» հոգեբանական դրաման մեծապես փաստագրական է, սյուժեն ամբողջովին հիմնված է նախորդ դարի 90-ական թվականների իրական դեպքերի վրա։ Ե՛վ ռեժիսոր Մայքլ Մանը (Michael Mann), և՛ նրա ներշնչանքը` Բժիշկ Ջեֆրի Ս. Ուայգանդը (Dr. Jeffrey S. Wigand) մեկ անգամ չէ, որ հրապարակայնորեն հայտարարել են, որ գեղարվեստական հնարանքը «Յուրայինում» սահմանափակվել է միայն Բժիշկ Ուայգանդի խնդրանքով իր կնոջ և երեխաների անունների փոփոխությամբ։
Սյուժե
Բժիշկ Ուայգանդը ակամա դառնում է ԱՄՆ-ի պատմության մեջ կորպորատիվ ամենամեծ սկանդալի նախաձեռնողը, որի համեմատ Enron և WorldCom կորպորացիաների վեճերը թվում են մանր սպասավորների աննշան խնդիրներ։ Լինելով British American Tobacco կազմակերպության մեջ մտնող ծխախոտի Brown & Williamson ընկերության հետաքննության և զարգացման բաժնի փոխնախագահ` բժիշկ Ուայգանդը աշխատել է «ավելի ապահով» ծխախոտների ստեղծման և արտադրության ուղղությամբ։ Վերջիններս նախատեսված էին նվազեցնելու կենցաղային հրդեհների և քաղցկեղային հիվանդությունների թիվը։ Կարիերան զարգացնելով առողջապահության մեջ այնպիսի ընկերություններում, ինչպիսիք են Pfizer և Merck, Ուայգանդը հետաքրքրվում է հումանիստական տեսանկյունից անընդունելի խնդրով, ինչպես նաև` դրա համար նախատեսված փոխհատուցման չափով` շքեղ առանձնատուն, ծառայողական ավտոմեքենա և $300 000 մլն դոլար տարեկան աշխատավարձ։ Անցկացնելով մի քանի տարի B&W գիտական կենտրոնում, բժիշկ Ուայգանդը իմացել է շատ սարսափելի գաղտնիքներ, որոնք ծխախոտի ընկերությունները միտումնավոր ծածկում էին միջազգային ընկերություններից։ Նա հասկանում է, որ 20-րդ դարում ծխախոտը մի քանի անգամ ավելի շատ կյանք է խլել, քան այդ ժամանակի բոլոր միջազգային և տեղական պատերազմները։ Այդ նույն ժամանակ կառավարությունը դադարեցրել է նրա ծրագիրը, հղում անելով այն բանին, որ «այն կարող է բացասական ազդել վաճառքի վրա»։
Հանգամանքների բերումով բժիշկ Ուայգանդի հետ կապվում է «60 րոպե» հեռուստածրագրի պրոդյուսեր Լոուել Բերգմանը, ով գիտական խորհրդակցության կարիք ուներ։ Նրանց ծանոթությունն ու փոխվստահությունը բերում է նրան, որ Ուայգանդը բացառիկ հարցազրույց է տալիս «60 րոպե»-ին` դառնալով առաջին բարձր մակարդակի պաշտոնյան ծխախոտի արդյունաբերությունում, ով հրապարակում է մինչև այդ հանրության համար անհասանելի բիզնեսի գաղտնիքներ ծխախոտի ոլորտից։ Չնայած կնոջից բաժանվելուն և ծխախոտագործների կողմից չլսված մասշտաբների հասնող ապականիչ տեղեկատվության տարածմանն ու փոխադարձ հայցերին, Ուայգանդը կարողանում է դատարանում ապացուցել իր տեղեկատվության ճշմարտացիությունը։ Իր արարքների արդյունքում ծխախոտի արտադրությունը բազմամիլիարդանոց կորուստներ ու ճգնաժամ է ապրում։ ԱՄՆ-ի բոլոր ծխագործական ընկերությունները մեղադրվում էին Հյուսիսային Ամերիկայի 50 նահանգների վարչությնների կողմից` «ավելի քան 50 տարի ազգային հանրության գիտակցության աննախադեպ մանիպուլյացիայի համար» և դատական հայցերով  վճարել են ընդհանուր արժողությամբ 246 միլիարդ դոլար։
Գնահատականներ
Ֆիլմը մտնում է 1992 թվականից հետո նկարահանված քսան լավագույն ֆիլմերի շարքի մեջ` ըստ Քվենտին Տարանտինոի ։
Սաունդթրեք
«Յուրայինը» իր վրա գրավել է ոչ միայն հասարակական կազմակերպությունների և կինոքննադատների ուշադրությունը, այլև` խորաթափանց երաժշտամոլներին։ Կոմպոզիտոր Փիթեր Բուրկի կողմից ստեղծված սաունդթրեքը դարձել է լավագույններից մեկը իր ժամանակի համար։
Ծանոթագրություններ
Կատեգորիա:Ամերիկյան դրամա ֆիլմեր Կատեգորիա:1999 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Touchstone Pictures ֆիլմեր Կատեգորիա:Ամերիկյան թրիլեր ֆիլմեր Կատեգորիա:Spyglass Entertainment ֆիլմեր Կատեգորիա:Ամերիկյան կենսագրական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ֆիլմեր թմրանյութերի մասին
Շիդրովկա (այլ կիրառումներ)
Շիդրովկա, կարող է վերաբերել՝
Բերյոզկինո (գյուղ, Կարդիմովսկի շրջան)
Բնակչությունը 2007 թվականին գրանցված տվյալներով կազմում էր 205 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Համաշխարհային ցուցահանդես (1889)
Համաշխարհային ցուցահանդես 1889 (Exposition Universelle of 1889), ցուցահանդես, որը կազմակերպվել է 1889 թվականի մայիսի 6-ից հոկտեմբերի 31-ը Փարիզում Բաստիլի գրավման 100-ամյակի առթիվ։ Որպես մուտքի կամար ցուցահանդեսի տարածքում ինժեներ Գյուստավ Էյֆելի նախագծով կառուցվել է Էյֆելյան աշտարակը, որը նախատեսված էր քանդել ցուցահանդեսի ավարտից անմիջապես հետո։
Տաղավարների ճարտարապետները, փորձելով զգալ ապագայի շունչը, մրցում էին իրար հետ իրենց ծրագրերի ուտոպիզմով։ Չտեսնված արձագանք առաջացրեց մեքենաների 111 մետրանոց շինությունը, որը այդ ժամանակ ծածկված ամենամեծ շինությունն էր աշխարհում։ Այն կառուցել էին զոդված երկաթից, ոչ թե պողպատի ձուլվածքից։ Ինչպես և սպասվում էր, թեժ բանավեճ է ընթանում այս նյութերի գործնական և գեղարվեստական հնարավորությունների շուրջ։
Ցուցահանդեսի թագուհին մամուլի բնորոշմամբ էլեկտրականությունն էր։ Բացի դրա հնարավորություններից` ներկայացվում են տեքստիլ հաստոցներ, շոգեմեքենաներ, որոնց թվում` Դայմլերի և Բենցի մեքենաները։ Ցուցահանդեսին առաջին անգամ հանրությանը ներկայացվում է ֆոտոսրահ։
Ցուցահանդեսն ուղեկցվել է զվարճալի ժամանցային ծրագրով։ Ցուցահանդեսի շրջանակներում առաջին անգամ ներկայացվել է Ժյուլ Մասնեի «Էսկլարմոնդա» օպերան, բացվել է «Մուլեն Ռուժ» կաբարեն, պարահանդեսներ են կազմակերպվել Բաստիլի ոճով ձևավորված տաղավարում ։
Ծանոթագրություններ
Կատեգորիա:Ցուցահանդեսներ Կատեգորիա:Համաշխարհային ցուցահանդեսներ
Բարանզաս
Բարանզաս (Баранзас, Большой Баранзас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 30 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կոժիմյու
Կոժիմյու  (Кожимъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի ձախ ափից 290 կմ հեռավորության վրա։ Գետի երկարությունը կազմում է 73 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ռոսկոշևկա (գյուղ, Տեպլիկի շրջան)
Ռոսկոշևկա (Розкошівка), գյուղ Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Ռոսկոշևկա գյուղում բնակվում էր 653 մարդ։ Բնակավայրը զբաղեցնում է 0,224 կմ² տարածք։ Բնակչության խտությունը կազմում էր 2915,18 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տեպլիկի շրջանի բնակավայրեր Կատեգորիա:Ուկրաինայի գյուղեր
Իսթիքլյալ պողոտա
Իսթիքլյալ պողոտա (İstiklâl Caddesi), Ստամբուլի ամենահայտնի պողոտաներից մեկը, որը գտնվում է քաղաքի եվրոպական հատվածում` Բեյօղլու թաղամասում։ Այն սկսվում է Թաքսիմ հրապարակից և ձգվում է մինչև Ոսկեղջյուր։ Այն ունի մոտ 1,4 կիլոմետր երկարություն։ Իսթիքլյալ պողոտան ունի բումերանգի տեսք։ Պողոտայի վրա է գտնվում Գալաթասարայի վարժարանը։
Փողոցի պատմությունը
Փողոցի պատմությունը սկսվում է XV դարից, երբ Իսթիքլյալ պողոտայի տեղանքում սկսեցին հայտնվել առաջին մուսուլմանական բնակավայրերը։ Այս ընթացքում արդեն կառուցվել էր Գալաթայի աշտարակը և շրջանում էին գտնվում Կ.Պոլսի դարպասները։ Մինչ այս, տեղանքում` բլրի վրա, եղել է փոքրիկ անտառ։ Հաջորդ դարասկզբին` Սուլեյման I-ի կառավարման օրոք Իսթիքլյալի տարածքում սկսեցին կառուցվել իսլամական շինություններ։ Այս տարածքը սկսեց մեծապես հետաքրքրել եվրոպացիներին, ովքեր սկսեցին այստեղ կառուցել իրենց տները, բացեցին արհեստանոցներ և խանութներ։ Աստիճանաբար փողոցը, որը այդ ժամանակ կրում էր Cadde-i Kebir (Գլխավոր պողոտա) անվանումը, դարձավ առևտրի և արհեստների կենտրոն։ 1628 թվականին ֆրանսիացի կաթոլիկները այս տեղանքում ստացան տարածք` եկեղեցի կառուցելու համար։ Հիմա այստեղ է գտնվում Սուրբ Լյուդովիկ Ֆրանսիացու տաճարը, որը հայտնի է որպես Բեյօղլուի առաջին լատինական եկեղեցի ։
Իսթիքլյալն այսօր
XXI դարում Իսթիքլյալը համարվում է զբոսաշրջիկների կողմից ամենաայցելվող վայրերից մեկը Ստամբուլում։ Պողոտայի վրա տեղակայված են մի շարք հանրահայտ հագուստի, զարդերի, աքսեսուարների բրենդների խանութներ, սրճարաններ, թուրքական և եվրոպական խոհանոցների մասնագիտացմամբ ռեստորաններ։ Պողոտայով ընթանում է հայտնի Ստամբուլի տրամվայը։ Մի շարք կառույցներ, որոնք տեղակայված են պողոտայի վրա, համարվում են ճարտարապետական գլուխգործոցներ։ Պողոտայի վրա են գտնվում նաև մի շարք երկրների հյուպատոսություններ` Ֆրանսիայի, Հունաստանի, Նիդեռլանդների, Ռուսաստանի, Իսպանիայի, Շվեդիայի և Մեծ Բրիտանիայի։
Իսթիքլյալը համարվում է նաև ցույցերի և բողոքի ակցիաների անցկացման վայր։ Ամենահայտնին 2013 թվականի ցույցերն էին, որոնք այնուհետև Ստամբուլից անցավ նաև Թուրքիայի այլ քաղաքներ։
Հղումներ
Կատեգորիա:Ստամբուլի փողոցներ Կատեգորիա:Բեյօղլու
Կրասնի Բոր (գյուղ, Շատկովսկի շրջան)
Կրասնի Բոր (Красный Бор), գյուղ Ռուսաստանի Նիժնի Նովգորոդի մարզի Շատկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Շատկովսկի շրջանի բնակավայրեր
Պատարա Ինչխուրի
Պատարա Ինչխուրի (პატარა ინჩხური), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում ։
Դիրք
Գյուղը գտնվում է ծովի մակարդակից 270 մետր բարձրության վրա։ Շրջկենտրոն Մարտվիլյից հեռու է 6 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 295 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մարտվիլի շրջան‎‎‎
Գրուշևախա
Գրուշևախա (Грушуваха), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Գրուշևախա գյուղում բնակվում էր 860 մարդ։ Բնակավայրը զբաղեցնում է 3695 կմ²։
Արտաքին հղումներ
Կատեգորիա:Ուկրաինայի Խարկովի մարզի Բարվենկովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1923 թվականին հիմնադրված բնակավայրեր
(2748) Պատրիկ գենե
(2748) Պատրիկ գենե (Patrick Gene), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 5-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 2,804171 ա. մ., առավելագույնը մոտենում է 2,422 ա. մ. հեռավորության վրա և հեռանում 3,1863 ա. մ. ։ Արեգակի շուրջ մեկ ամբողջական պտույտ է կատարում 1715,16 երկրային օրվա ընթացքում, իր ուղեծրով շարժվելով միջինում 0,209893 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,22° անկյուն։
Սլավոնական բրոդ
Սլավոնական Բրոդ (Slavonski Brod), քաղաք Խորվաթիայի արևելյան մասում։
Գտնվում է երկրի մայրաքաղաք Զագրեբից 197 կմ դեպի հարավ-արևմուտք՝ Սավա գետի ձախ ափին։ Սլավոնական Բրոդը Խորվաթիայում վեցերորդ խոշորագույն քաղաքն է։ Բնակչությունը կազմում է 64 հազար մարդ։ Բրոդսկո-Պոսավսկայի շրջանի վարչական կենտրոնն է։
Ընդհանուր տեղեկություններ
Քաղաքը գտնվում է Սավա գետի ափին ։ Այդ գետի միջով անցնում է Զագրեբ-Բելգրադ և Զագրեբ-Վինկովիչ-Բելգրադ ավտոմայրուղիները։ Սլավոնական Բրոդը սահմանամերձ քաղաք է։ Խորվաթիայի մյուս խոշոր քաղաքներին միացված է կանոնավոր ավտոբուսի և գնացքների երկաթգծերով։
Սլավոնական Բրոդը Սավա գետի նավահանգիստն է։
Սլավոնական Բրոդն արդյունաբերական քաղաք է։ Խորվաթական տնտեսության համար կարևոր են տեղական ինժեներական ձեռնարկությունները, որոնք արտադրում են լոկոմոտիվներ, տրամվայներ և շատ ավելին։ Քաղաքում կան նաև լույսի, սննդի, փայտամշակման և քիմիական արդյունաբերության ձեռնարկություններ։ Վերջին տարիներին զբոսաշրջության ոլորտի զարգացում է սկսվել։
Պատմություն
Քաղաքի պատմությունը հաշվվում է մոտ 2 500 տարի։ Հնագույն ժամանակներից ռազմավարական հատման տեղում ցամաքի և գետի ուղիների մոտ կար Սավու անունով բնակավայր։ Մոտ 300 թվականին Դանուբյան շրջան ներխուժեցին սելտիկ ցեղերը, որոնք պետք է վերահսկեին Պանանոնից դեպի Ադրիատիկ ընկած ճանապարհը։
1244 թվականին քաղաքն առաջին անգամ նշվեց Բրոդ անունով։
15-րդ դարում քաղաքում կառուցված ամրոցը պաշտպանվում էր Օսմանյան կայսրությունից։ Այնուամենայնիվ, 1536 թվականին թուրքական հետապնդումների ժամանակ Բրոդն անցավ թուրքերի իշխանության տակ և այնտեղ մնաց ավելի քան 150 տարի։ 1691 թվականին, Սրբազան Հռոմեական կայսրության պատերազմի ժամանակ Բրոդն ազատագրվեց Ավստրիայի բանակի կողմից։ Քաղաքի մուսուլմանական բնակչությունը մեկնել էր Բոսնիա։ Այդ պահից Սավան դարձավ Ավստրիայի և Օսմանյան կայսրության սահմանը, ինչպես նաև կաթոլիկների և մուսուլմանների միջև։
Քաղաքի սահմանային դիրքը ստիպեց նոր պաշտպանական կառույցներ կառուցել։ 18-րդ դարում, սլավոնիայի արքայազն Եվգենի Սավոյացու ծրագրերի համաձայն, կառուցվել է նոր հզոր բերդ, որն ամբողջությամբ պահպանվել է մինչև այսօր։ Ավստրիայի մի մասը, Բրոդը ինտենսիվորեն զարգանում և դառնում էր խոշոր առևտրի կենտրոն, որի միջոցով տեղի է ունեցել Հաբսբուրգյան կայսրության և արևելյան աշխարհի միջև առևտրի մեծ մասը։ 19-րդ դարում Բրոդի բնակչությունը բազմազգ էր, բացի Խորվաթներից այստեղ ապրել են սերբերը, հունգարացիները, հրեաները, բոսնիացիները, գերմանացիները և ավստրիացիները։
Առաջին համաշխարհային պատերազմից հետո, ամբողջ Ռավա տարածաշրջանի հետ մեկտեղ, Բրոդը դարձավ սերբերի, խորվաթների և սլովենների թագավորության, հետագայում Հարավսլավիայի թագավորության մաս։ 1934 թվականին քաղաքն ստացել է իր ներկայիս անունը։ Երկրորդ համաշխարհային պատերազմի ընթացքում հակաֆաշիստական կուսակցական ջոկատները ակտիվ էին քաղաքի մոտակայքում։ Քաղաքին մեծ վնաս հասցրեց արևմտյան դաշնակիցների ռմբակոծումը, որը տեղի է ունեցել 1943-1944 թվականներին։ Քաղաքի վրա տեղի ունեցավ 27 զանգվածային հրաձգություն։ Հետպատերազմյան շրջանում Սլավոնական Բրոդ քաղաքը վերակառուցվել և դարձել է Խորվաթիայում խոշորագույն արդյունաբերական կենտրոններից մեկը։ 1991 թվականին Հարավսլավիայի բաժանման ժամանակ քաղաքը դարձավ անկախ Խորվաթիայի մասը։ Դրանից հետո սկսված պատերազմում Սլավոնական Բրոդը լրջորեն տուժեց։ Քաղաքի հերթական ռմբակոծությունը 1992 թվականին Բոսնիայի տարածքից, ինչպես նաև սերբական ինքնաթիռների արշավանքները հանգեցրեց խաղաղ բնակչության շրջանում մարդկային զոհերի և մեծ վնաս պատճառեց արդյունաբերական ձեռնարկություններին, ինչպես նաև պատմական տեսարժան վայրերին։ Հրդեհների դադարեցումից հետո վնասված և ավերված շենքերի մեծ մասը վերականգնվել է։
Հայտնի բնակիչներ
Իվան Վելիկանովիչ (1723-1803 թվականներ) - խորվաթ հոգևոր գրող, դրամատուրգ, փիլիսոփա, աստվածաբան, ուսուցիչ։
Արտաքին հղումներ
Կատեգորիա:Խորվաթիայի քաղաքներ Կատեգորիա:Խորվաթիայի բնակավայրեր
Ջոն Քենդրյու
Ջոն Կոուդերի Քենդրյու (Sir John Cowdery Kendrew, ), անգլիացի կենսաքիմիկոս, մոլեկուլային կենսաբան, Լոնդոնի թագավորական ընկերության անդամ (1960 թվականից)։ 1939 թվականին ավարտել է Քեմբրիջի համալսարանը, որտեղ և աշխատում է 1946 թվականից։ Ռենտգեն-կառուցվածքային վերլուծության միջոցով որոշել է միոգլոբին սպիտակուցի մոլեկուլում պոլիպեպտիդային շղթայի տարածական տեղադրությունը (1957 թ.) և հաստատել դրանցում գտնվող «պարույրների առկայությունը, որոնք նախատեսել էր Լ․ Պոլինգը, 1951 թ.։ «Զըրնըլ օֆ մոլեքուլար բայոլըջի» («Journal of Molecular Biology») ամսագրի հիմնադիրն է և գլխավոր խմբագիրը։ Նոբելյան մրցանակ (1962 թ., Մ․ Պերուցի հետ միասին)։
Ծանոթագրություններ
Կատեգորիա:Անգլիացի կենսաքիմիկոսներ Կատեգորիա:Քիմիայի բնագավառում Նոբելյան մրցանակակիրներ Կատեգորիա:Նոբելյան մրցանակի դափնեկիրներ Կատեգորիա:Անգլիացի կենսաբաններ Կատեգորիա:Անգլիացի նոբելյան մրցանակակիրներ Կատեգորիա:Քեմբրիջի համալսարանի շրջանավարտներ Կատեգորիա:Անգլիացի կենսաֆիզիկոսներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լեոպոլդինայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Անգլիացի ֆիզիկոսներ Կատեգորիա:Անգլիացի գիտնականներ Կատեգորիա:Անգլիացի քիմիկոսներ Կատեգորիա:Բրիտանացի գիտնականներ Կատեգորիա:Բրիտանացի քիմիկոսներ
Բարսեղ Ներսիսյան
Բարսեղ Վասիլի Ներսիսյան, Հայաստանում խորհրդային ռեժիմի հաստատման աջակից, ԽՄԿԿ անդամ (1920)։
Կենսագրություն
Ավարտել է Մոսկվայի Կարմիր պրոֆեսուրան (1933)։ Քարոզչական գործունեությունն սկսել է Ալեքսանդրապոլում (այժմ՝ Գյումրի)։ Գործուն մասնակցություն է ունեցել 1920 թվականի Ալեքսանդրապոլի մայիսմեկյան ցույցի, ապա՝ խռովության կազմակերպմանը։ Ռուսական 11-րդ կարմիր բանակի կողմից Հայաստանը գրավելուց և երկրում խորհրդային կարգերի հաստատումից հետո աշխատել է Էջմիածնի գավհեղկոմում, ապա եղել գավառի ֆինբաժնի վարիչ։ 1921 թվականին՝ Հայաստանի ինքնիշխանության վերականգման համար մղված Փետրվարյան ապստամբության օրերին ձերբակալվել և բանտարկվել է։ Ապստամության ճնշումից հետո աշխատել է Էջմիածնի գավկոմում և հայկական հրաձգային դիվիզիայի քաղսեկտորում, Դարալագյազի (ներկայիս Եղեգնաձորի և Ազիզբեկովի շրջաններ) գավկոմում և Զանգեզուրի օկրուգկոմում։ Եղել է «Կարմիր ռանչպար» թերթի խմբագիրը։ 1929-1930 թվականներին եղել է Ներսիսյան ՀԿԿ Կենտկոմի հրահանգիչ, ապա սեկտորի վարիչ։ 1930 թվականի սեպտեմբերից՝ ՀԿԿ Երևանի քաղկոմի մշակույթի (կուլտուրայի), ավելի ուշ՝ արդյունաբերության բաժնի վարիչ, 1933 թվականից՝ Նիժնիվոլգյան երկրամասի մեքենատրակտորային կայանների քաղսեկտորի պատասխանատու հրահանգիչ, ապա՝ պետի տեղակալ։ 1935 թվականից Ստալինգրադի երկրամասի Նիժնի Չերկասյան շրջկոմի առաջին քարտուղար։ Նույն թվականին տեղափոխվել է Ստալինգրադի երկրկոմ՝ մշակութալուսավորման բաժնի վարիչ։
Ծանոթագրություններ
Կատեգորիա:Հայ կոմունիստներ Կատեգորիա:Հայ պետական գործիչներ Կատեգորիա:Կուսակցական գործիչներ
Բերյոզովայա Պոյմա
Բերյոզովայա Պոյմա (Берёзовая Пойма), գյուղ Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի բնակավայրեր Կատեգորիա:1950 թվականին հիմնադրված բնակավայրեր
Սյուրժեր (կանտոն)
Սյուրժեր (Surgères), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Ռոշֆոր օկրուգի մեջ։ Համաձայն 2006 թվականի մարդահամարի կանտոնի բնակչությունը 14277 մարդ էր։ Կանտոնի համարը 1737 է։ Կանտոնում կա 12 կոմունա։
Արտաքին հղումներ
Կատեգորիա:Ֆրանսիայի կանտոններ
Խարամա Մեծ
Խարամա Մեծ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գրեգ Օդեն
Գրեգորի Ուեյն Օդեն կրտսեր (անգլ.՝ Gregory Wayne Oden, Jr., ), ամերիկացի նախկին բասկետբոլիստ, կենտրոնական ։ Մարզական կարիերայի ընթացքում հանդես է եկել Բասկետբոլի ազգային ասոցիացիայի (NBA) «Պորտլենդ Թրեյլ Բլեյզերս» (2007–2012 թթ.) և «Մայամի Հիթ» (2012-2013 թթ.) ակումբներում։ Մեկ տարի անցկացրել է Օհայոյի նահանգային համալսարանի բասկետբոլային թիմում, որի կազմում գրավել է երկրորդ տեղը NCAA-ի առաջին դիվիզիայի տղամարդկանց բասկետբոլի եզրափակչում։
2007 թվականի հունիսի 28-ին անցկացված NBA-ի դրաֆթում Օդենն ընտրվում է առաջինը «Պորտլենդ Թրեյլ Բլեյզերսի» կողմից՝ նախորդելով Քևին Դյուրանտին։ Տանելով ձախ ծնկի հետվիրահատական շրջան՝ Օդենն ամբողջությամբ բաց է թողնում 2007–2008 խաղաշրջանը և պրոֆեսիոնալ առաջնաելույթը կատարում 2008 թվականին։ Բազմաթիվ վնասվածքների պատճառով 2012 թվականի մարտին «Թրեյլբլեյզերսի» ղեկավարությունը խզում է Օդենի պայմանագիրը ։ 2013 թվականի օգոստոսի 7-ին «Մայամի Հիթը» պայմանագիր է կնքում Օդենի հետ ։ Մինչ «Մայամիում» հանդես գալը, Օդենն NBA-ում ընդհանուր առմամբ անցկացրել էր 82 հանդիպում, ինչը հավասարազոր էր մեկ ամբողջական խաղաշրջանի։
2016 թվականի հոկտեմբերին Օդենը հայտարարեց բասկետբոլիստի կարիերայից վերջնականապես հեռանալու մասին ։
Մեղվիկ Մայա (կերպար)
Մեղվիկ Մայա (Die Biene Maja), «Մեղվիկ Մայայի արկածները» սերիալի հնարված հերոսը, որի գլխավոր պրոտագունիստն է։ Այս կերպարը բարի, ուրախ, արդար է և միշտ պատրաստ է օգնել բոլորին։ Մեղվիկ Մայան մեծ ազդեցություն ունի մարգագետնում կատարվող իրադարձությունների վրա։
Կերպարի նկարագրություն
Մեղվիկ Մայան ծնվել է փեթակում, մյուս մեղուների պես։ Մեղու Վիլիի հետ հետ ծանոթանալուց հետո Մայան կարողանում է փախչել փեթակից։ Վիլիին հրամայվում է Մայային վերադարձնել փեթակ, բայց նրան չի հաջողվում համոզել Մայային, որ փեթակում ավելի ապահով է, քան մարգագետնում։ Առաջին երկու եթերաշրջաններում Վիլին և Մայան ապրում էին հարազատ փեթակից հեռու, բայց երրորդ եթերաշրջանում Մայան ամբողջ օրը անցկացնում է մարգագետնում և հաճախ օգնում է իր հարազատ փեթակին։ Երրորդ եթերաշրջանի սկզբում Դատավոր Մեղրամոմը Մայային ուզում էր վտարել փեթակից, քանի որ նա շատ էր անհանգստանում, որ փեթակի մյուս մեղուներն էլ կանեն այն, ինչ անում էր Մայան։ Բայց փեթակի թագուհին` Հելեն 8-րդը, համոզում է նրան, որ Մայային պետք չէ վտարել այն բանից հետո, երբ Մայան փրկում է իր ուսուցչուհի Կասանդրային։ Թագուհին համաձայնում է, որ Մայան կարող է մնալ փեթակից դուրս և նրան նշանակում է Թագավորական փեթակի դեսպան։
Արտաքին տեսք և բնավորության գծեր
Մայան շատ է սիրում արկածներ, հաշվի չի առնում, որ դա կարող է իրեն մեծ խնդիրների մեջ գցել, օրինակ, նա փոթորկի ժամանակ Վիլիի հետ մնում է մեծ լճում։ Նա նաև ձմեռն անցկացրել է մարգագետնում, եղել է մրջյունների հրամանատար։ Մայան փրկել է շատ միջատների, նա կամավոր պատանդ է դարձել Տեկլա սարդի մոտ, որպեսզի փրկի մի բզեզի, ապա` նա փրկել է իր թագուհուն։ Բոլոր երեք եթերաշրջաններում Մայայի բնավորությունը չի փոխվել։ Մայայի տեսքը հաճախ փոխվում է։ Առաջին եթերաշրջանում նա ունի կլոր գլուխ, բայց երկրորդ եթերաշրջանում նրա գլուխն օվալաձև է։ Երրորդ եթերաշրջանի դրվագներում նա նորից կլոր գլուխ ուներ, ինչպես առաջին եթերաշրջանում, բայց նա նիհար է և նրա բեղիկներն ավելի երկար են։ Չնայած նրան, որ նա մեղու է, նա դեղին և սև է, ինչպես` կրետը։ Ինչպես անիմե-սերիալների կերպարների մեծ մասը, ունի միայն 4 մատ։ Մայայի տեսքը սերիալում և սերիալից դուրս (պաստառներ, անկողնային պարագաներ, ներկեր) տարբերվում է նրանով, որ սերիալում նրա աչքերն ավելի փոքր են և իրարից հեռու, իսկ նկարներում աչքերն իրար մոտ են պատկերված։ Եռաչափ տարբերակում Մայայի տեսքը միշտ նույնն է։ «Մեղվիկ Մայա» ֆիլմի թրեյլերում նա պատկերված է ինչպես երրորդ (եռաչափ) եթերաշրջանում, բայց ֆիլմում նա իշամեղվի պես փռչոտ է։
Մայայի վերաբերմունքը մյուսների հանդեպ
Մարգագետնի բնակիչների մեծամասնության հետ Մայայի հարաբերությունները լավ են, նա ամենասիրելի և ամենաազդեցիկ կերպարն է։ Վիլին Մայայի ամենալավ ընկերն է։ Մայան ամենից շատ ատում է սարդ Տեկլային։ Երրորդ եթերաշրջանում Մայայի ամենամեծ հակառակոռդները երեք իշամեղուներ են, որոնք ցանկանում են խլել մեղրը մեղուներից։
Արտաքին հղումներ
Կատեգորիա:Կերպարներ այբբենական կարգով
Մալայա (Չեսնոկովկայի վտակ)
Մալայա (Малая), գետ Ռուսաստանում, հոսում է Կեմերովսկի շրջանում։ Գետի երկարությունը 15 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Հայաստանի հելսինկյան խումբ
Հայաստանի հելսինկյան խումբ, Հայկական ԽՍՀ-ում 1977 թվականի ապրիլին ձևավորված իրավապաշտպան կազմակերպություն ։
Խորհրդային Միությունում առաջին հելսինկյան խումբը ձևավորվել է Մոսկվայում 1976 թվականին։ Այնուհետև հայտարարվեցին ուկրաինական, լիտվական, վրացական և հայկական նմանօրինակ խմբերի ստեղծման մասին։ Թվարկված բոլոր հելսինկյան խմբերը ենթարկվում էին դաժան հետապնդումների և ճնշումների։ Խմբերում ներգրավված իրավապաշտպանները դատապարտվում էին երկարատև ազատազրկման։ Հայաստանի հելսինկյան խմբի անդամներ Շահեն Հարությունյանն ու Ռոբերտ Նազարյանը կալանավորվում են 1977 թվականի դեկտեմբերին, իսկ խմբի ղեկավար Էդուարդ Հարությունյանը՝ 1979 թվականի հուլիսին։ Իրավապաշտպանները շրջանում չընդմիջվող կալանավորումներ էին ծավալվում մյուս հանրապետություններում ևս ։ 1977 թ. հայկական Հելսինկյան խմբի հռչակագրում ամրագրված է, որ Հայաստանը ձգտում է դառնալ ՄԱԿ-ի անդամ, որպեսզի լուծի աշխարհասփյուռ հայ ժողովրդի համազգային խնդիրները։ Ասվում էր նաև, որ պետք է ձգտել «Ներկայումս Ադրբեջանական ԽՍՀ կազմի մեջ մտնող Լեռնային Ղարաբաղի և Նախիջևանի ինքնավար մարզի վերամիավորմանը Հայաստանի Հանրապետությանը», ինչպես նաև պահանջել «հայոց լեզվի կիրառումը Հայաստանի կյանքի բոլոր բնագավառներում»։ 1990-ական թվականներին, երբ ԱԱԾ-ի արխիվները կարճ ժամանակահատվածով բացվեցին, ԱԱԾ տրամադրած ցուցակներում Հայաստանի հելսինկյան խմբի անդամների անունները առհասարակ բացակայում էին, չնայած նրանց հանդեպ գործ էր հարուցվել ՀԽՍՀ ՔՕ 206 հոդվածի հատկանիշնեով և ազատազրկվել էին ։
Ծանոթագրություններ
Կատեգորիա:Իրավապաշտպանական շարժումը Հայկական ԽՍՀ-ում Կատեգորիա:Հայ այլախոհներ Կատեգորիա:Հայաստանի հելսինկյան խումբ Կատեգորիա:Իրավապաշտպան կազմակերպություններ
Կոզլայու
Կոզլայու  (Козлаю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափից 1095 կմ հեռավորության վրա։ Գետի երկարությունը կազմում է 24 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Չեխովի փողոց (Կրասնի Սուլին)
Չեխովի փողոց (Улица Чехова), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Սոցպոսյոլոկ միկրոշրջանում։ Անվանվել է ռուս նշանավոր գրող Անտոն Պավլովիչ Չեխովի (1860-1904) պատվին։ Սկիզբ է առնում Ռոստովսկայա փողոցից և ավարտվում Օկտյաբրսկայա փողոցի հետ հատվելով։ Երկարությունը 300 մետր է։
Նկարագրություն
Կրասնի Սուլին քաղաքի Չեխովի փողոցը գտնվում է Սոցպոսյոլոկ միկրոշրջանում, որը մասնավոր հատվածի տեղում սկսել է կառուցապատվել 1950-ական թվականներին։ Այն սկսվում է Ռոստովսկայա փողոցի հետ խաչմերուկից, հատում է Գագարինի փողոցը և ավարտվում Օկտյաբրսկայա փողոցի հետ հատվելով։ Կարճ փողոց է. երկարությունն ընդամենը 300 մետր է։ Փողոցում կա համարակալված 12 շինություն. ձախ կողմում (կենտ համարներ)՝ 5 շենք, իսկ աջ կողմում (զույգ համարներ)՝ 7 շենք։
Չեխովի փողոցը գտնվում է իրեն զուգահեռ Կուլտուրայի և Մայակովսկու փողոցների միջև։ Չեխովի փողոցի փոստային դասիչն է՝ 346357։
Անվանվել է ռուս նշանավոր գրող և դրամատուրգ, մասնագիտությամբ բժիշկ, կարճ պատմվածքների լավագույն վարպետներից մեկի՝ Անտոն Պավլովիչ Չեխովի (1860-1904) պատվին։
Արտաքին հղումներ
Կատեգորիա:Կրասնի Սուլինի փողոցներ